[pic] | KOMISIA EURÓPSKYCH SPOLOČENSTIEV | Brusel, 16.11.2005 KOM(2005) 572 v konečnom znení 2005/0225 (CNS) Návrh NARIADENIE RADY ktorým sa opravuje nariadenie (ES) č. 1786/2003 o spoločnej organizácii trhu so sušeným krmivom (predložená Komisiou) ODÔVODNENIE V texte nariadenia (ES) č. 1786/2003 sa vyskytli určité chyby, ktoré sa musia bezodkladne opraviť. Maximálne garantované množstvo sušeného krmiva sa musí zmeniť. Metóda výpočtu zníženia pomoci v prípade prekročenia tohto množstva sa musí koherentným spôsobom opätovne stanoviť. 2005/0225 (CNS) Návrh NARIADENIE RADY ktorým sa opravuje nariadenie (ES) č. 1786/2003 o spoločnej organizácii trhu so sušeným krmivom RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 36 a článok 37 ods. 2 tretí pododsek, so zreteľom na návrh Komisie, so zreteľom na stanovisko Európskeho parlamentu[1], keďže: (1) V texte nariadenia Rady (ES) č. 1786/2003[2] sa vyskytuje určitý počet chýb. (2) V dôsledku zmeny kombinovanej nomenklatúry by sa mali nahradiť v prvom článku kódy KN 1214 90 91 a KN 1214 90 99 kódom KN 1214 90 90. (3) V článku 5 ods. 1 by sa množstvo 4 855 900 ton malo nahradiť množstvom 4 960 723 ton, čiže množstvom, ktoré zodpovedá súčtu vnútroštátnych množstiev uvedených v odseku 2 uvedeného článku zmeneného a doplneného nariadením (ES) č. 583/2004. (4) V článku 6 by sa mal prvý pododsek preformulovať tak, aby sa zosúladil s rozpočtovou zásadou statusu quo uvedenou v druhom pododseku uvedeného článku. (5) Nariadenie (ES) č. 1786/2003 by sa preto malo opraviť. (6) Toto nariadenie by sa malo uplatňovať od dátumu uplatňovania nariadenia (ES) č. 1786/2003, PRIJALA TOTO NARIADENIE: Článok 1 Nariadenie (ES) č. 1786/2003 sa mení a dopĺňa takto: 1. V článku 1 sa kódy „ex 1214 90 91 a ex 1214 90 99“ nahrádzajú kódom „ex 1214 90 90“. 2. V článku 5 ods. 1 sa množstvo 4 855 900 ton nahrádza množstvom 4 960 723 ton. 3. V článku 6 sa prvý pododsek nahrádza týmto textom: „Ak množstvo sušeného krmiva, na ktoré sa žiada pomoc podľa článku 4 ods. 2, prekročí počas hospodárskeho roku maximálne zaručené množstvo uvedené v článku 5 ods. 1, pomoc sa zníži v každom členskom štáte, v ktorom produkcia prekročí zaručené vnútroštátne množstvo, prostredníctvom zníženia výdavkov pomerne k prekročenému množstvu členským štátom v celkovom súčte prekročených množstiev.“ Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie . Uplatňuje sa od 1. apríla 2005. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu Predseda FINANČNÝ VÝKAZ | 1. | ROZPOČTOVÁ POLOŽKA: 05 02 1101 | PRIDELENÉ ROZPOČTOVÉ PROSTRIEDKY: 272 miliónov eur | 2. | NÁZOV: Návrh nariadenia Rady, ktorým sa opravuje nariadenie (ES) č. 1786/2003 o spoločnej organizácii trhu so sušeným krmivom. | 3. | PRÁVNY ZÁKLAD: Článok 37 Zmluvy | 4. | CIELE: Opraviť určité chyby v nariadení (ES) č. 1786/2003. | 5. | FINANČNÉ DÔSLEDKY | 12-MESAČNÉ OBDOBIE (mil. EUR ) | BEŽNÝ ROZPOČTOVÝ ROK 2005 (mil. EUR ) | NASLEDUJÚCI ROZPOČTOVÝ ROK 2006 (mil. EUR) | 5.0 | VÝDAVKY – ÚČTOVANÉ Z ROZPOČTU ES (NÁHRADY/INTERVENCIE) – NÁRODNÉ ORGÁNY – INÉ | – | – | – | 5.1 | PRÍJMY – VLASTNÉ ZDROJE ES (POPLATKY/CLO) – NÁRODNÉ | – | – | – | 2007 | 2008 | 2009 | 2010 | 5.0.1 | ODHADOVANÉ VÝDAVKY | – | – | – | – | 5.1.1 | ODHADOVANÉ PRÍJMY | – | – | – | – | 5.2 | SPÔSOB VÝPOČTU: – | 6.0 | MOŽNO PROJEKT FINANCOVAŤ Z PRIDELENÝCH ROZPOČTOVÝCH PROSTRIEDKOV ZAČLENENÝCH DO RELEVANTNÝCH KAPITOL BEŽNÉHO ROZPOČTU? | ÁNO NIE | 6.1 | MOŽNO PROJEKT FINANCOVAŤ PREVODOM MEDZI JEDNOTLIVÝMI KAPITOLAMI BEŽNÉHO ROZPOČTU? | ÁNO NIE | 6.2 | BUDE POTREBNÝ DOPLNKOVÝ ROZPOČET? | ÁNO NIE | 6.3 | BUDE POTREBNÉ ZAČLENIŤ PRIDELENÉ ROZPOČTOVÉ PROSTRIEDKY DO BUDÚCICH ROZPOČTOV? | ÁNO NIE | POZNÁMKY: Návrh nariadenia opravuje určité vecné chyby (QMG) a upresňuje spôsob výpočtu sankcií v prípade prekročenia. Vzhľadom na doteraz používaný spôsob nevznikajú žiadne dodatočné finančné dôsledky. | [1] Ú. v. EÚ ...,...., s. ... [2] Ú. v. EÚ L 270, 21.10.2003, s. 114. Nariadenie zmenené a doplnené nariadením (ES) č. 583/2004 (Ú. v. EÚ L 91, 30.3.2004, s. 1).